Diari Oficial de la Generalitat Valenciana


Sumari del DOGV 5029, del 16-06-2005 (2005/6564)

Informació pública de l'expedient d'homologació modificativa sectorial i pla de reforma interior de millora. Unitat d'actuació Terranova - III.
-----------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6564


Organisme emissor
:   Ajuntament d'Oliva

Tipus de document
:   Anunci

Informació pública de l'expedient d'homologació modificativa sectorial i pla de reforma interior de millora. Unitat d'actuació Terranova - III. [2005/A6564]
  
L'Ajuntament d'Oliva tramita l'expedient d'homologació modificativa sectorial de la unitat d'actuació número 3 de l'àrea Terranova, que inclou, per a esta unitat d'actuació, la modificació de les determinacions estructurals següents del Pla General.
  
a) Nova delimitació del sòl urbà, com a conseqüència de l'afecció d'una franja de 517,69 metres quadrats per la delimitació de la línia de domini públic marítim, que ha de tindre la consideració de sòl no urbanitzable.
  
b) Nova ordenació de la xarxa secundària de dotacions públiques com a conseqüència de la delimitació del sòl urbà i el redimensionament de la xarxa interior i zones verdes.
  
De conformitat amb el que disposa la disposició transitòria primera i segona de la Llei 6/1994, de 15 de novembre, de la Generalitat Valenciana, instrucció de planejament 1/1996, de 23 de gener, i Reglament de Planejament de la Comunitat Valenciana, se sotmet l'expedient d'homologació esmentat a informació pública durant el període d'un mes, comptador des de l'endemà de la publicació del present anunci en el Diari Oficial de la Generalitat Valenciana.
  
Simultàniament, i condicionat a l'aprovació definitiva de l'esmentada homologació sectorial modificativa, es tramita el pla de reforma interior de millora de la unitat d'execució Terranova - III, que inclou la nova delimitació del sector, modificació de la xarxa viària, incrementant-se a l'índex d'edificabilitat màxima atenent l'increment de superfície de sòl dotacional.
  
Les determinacions i paràmetres urbanístics que es consideren en el pla de reforma interior de millora són les que es diuen tot seguit:
  
Pla reforma interior Terranova - III
  
Superfície total de la unitat d'execució 15.864,312 m2s
  
Illes edificables 10.569,01 M1 1.651,49 m2s
  
 M2 3.973,63 m2s
  
 M3 4.044,47 m2s
  
 M4 899,42 m2s
  
Zones verdes ZV1 2.032,84 m2s
  
Vials SRV 3.262,46 m2s
  
Edificabilitat total 4.700,00 m2t
  
Aprofitament tipus 0,2963 m2t/m2s
  
Índex sòl dotacional 0,3338 m2sd/m2s
  
Relació ISD/IEB 1,1267 m2sd/m2s
  
De conformitat amb el que disposa l'article 52 de la Llei 6/1994, de 15 de novembre, de la Generalitat Valenciana, se sotmet el pla de reforma interior de millora a informació pública, per un període de 20 dies naturals comptadors a partir de l'endemà de la publicació del present anunci en el Diari Oficial de la Generalitat Valenciana, durant el qual es podran presentar al·legacions. El pla de reforma interior i l'expedient administratiu estan exposats a les dependències d'Urbanisme de l'Ajuntament d'Oliva perquè les persones que hi estiguen interessades els puguen consultar i examinar.
  
De conformitat amb el que disposa l'article 57 de la Llei 6/1994, de 15 de novembre, de la Generalitat Valenciana, en relació amb els articles 101 a 103 del RDL 1/1992, de 26 de juny, queda suspés l'atorgament de llicències urbanístiques a l'àmbit territorial del sector Terranova - III.